Държавен вестник, бр. 76, 2019 г., стр. 11

БРОЙ  76	
Д Ъ Р Ж А В Е Н  В Е С Т Н И К 	
СТР.  11  
§ 3. Изпълнението на постановлението се 
възлага на министъра на труда и социалната 
политика.
§ 4. Постановлението влиза в сила от деня 
на обнародването му в „Държавен вестник“.
За министър-председател: 
Томислав Дончев
За главен секретар на Министерския съвет: 
Красимир Божанов
МЕТОДИКА
за определяне на линията на бедност за 
страната
Раздел I
Общи положения
Чл. 1. (1) С методиката се уреждат редът и 
начинът за определяне на размера на линията 
на бедност за страната.
(2) Линията на бедност се използва при 
разработване на държавната политика в об­
ластта на доходите и жизненото равнище, при 
определяне на конкретни мерки за социална 
защита и е база за определяне на размера на 
финансовата подкрепа за хората с увреждания.
(3) Размерът на линията на бедност се оп­
ределя ежегодно с постановление на Минис­
терския съвет по предложение на министъра 
на труда и социалната политика.
Раздел II
Ред и начин за определяне на размера на 
линията на бедност за страната
Чл. 2. (1) Линията на бедност за страната 
се определя въз основа на данните от изслед­
ването „Статистика на доходите и условията 
на живот (EU-SILC)“, ежегодно провеждано от 
Националния статистически институт (НСИ), 
съгласно методология на Евростат.
(2) Размерът на линията на бедност за 
страната се изчислява по формулата:
LBt+1 = PLSILCt-1 * (PISBt-1/100),
където:
t е текуща календарна година;
t-1 – предходна календарна година;
t+1 – следваща календарна година;
LB – линия на бедност за страната;
PLSILC – линия на бедност на еквивалент­
на единица според данни от изследването 
EU-SILC;
PISB – индекс на цените на малка по със­
тав кошница, обявен от НСИ, за декември на 
година t-1 спрямо декември от предходната 
календарна година. 
(3) Размерът на линията на бедност по ал. 2 
за следващата календарна година се определя 
до 31 август на текущата календарна година 
и не може да бъде по-малък от определения 
размер за предходната календарна година. 
Чл. 3. Националният статистически 
институт въз основа на резултатите от из­
следването „Статистика на доходите и усло­
вията на живот (EU-SILC)“ предоставя на 
министъра на труда и социалната политика 
информацията, необходима за изготвяне 
на предложението за размера на линията 
на бедност за страната, съгласно чл. 2 и в 
срока, предвиден в Националната статис­
тическа програма, утвърдена с решение на 
Министерския съвет.
Допълнителни разпоредби
§ 1. По смисъла на методиката:
1. „Линия на бедност“ е монетарен по­
казател за идентифициране на бедните в 
обществото.
2. „Линията на бедност от изследването 
„Статистика на доходите и условията на 
живот (EU-SILC)“ представлява 60 на сто 
от медианния общ разполагаем нетен доход 
на еквивалентна единица.
3. „Общ разполагаем нетен доход на 
еквивалентна единица“ се определя въз ос­
нова на еквивалентни скали, които вземат 
предвид различния състав и брой на лица в 
домакинството.
4. „Еквивалентна скала“ е съвкупност от 
низходящо подредени числови стойности, на­
ричани еквивалентни тегла. Еквивалентните 
тегла са числови стойности, обозначаващи 
теглото на всеки член от домакинството 
при определяне на общия нетен еквивален­
тен доход на домакинството. За изчисля­
ване линията на бедност от изследването 
„Статистика на доходите и условията на 
живот (EU-SILC)“ използваните стойности 
на еквивалентните тегла са: 1,0 за първото 
лице, 0,5 за всяко следващо лице на 15 и над 
15 години, 0,3 за всяко дете под 14 и на 14 
години. Сумата от еквивалентните тегла, 
съответстващи на всеки член от домакин­
ството според стойностите на еквивалентната 
скала, представлява eквивалентен размер на 
домакинството. 
5. „Общ разполагаем нетен доход на 
домакинството“ представлява сумарна ве­
личина на всички индивидуални доходи на 
лицата – членове на домакинството, плюс 
доходите, получени от домакинството като 
цяло, намалени с платени данъци, социални 
осигуровки и трансфери, давани от дома­
кинството. Общият разполагаем нетен доход 
за всяко домакинство, разделен на неговия 
еквивалентен размер, формира общ разпола­
гаем нетен доход на еквивалентна единица.
6. Индексът на цените на малката по 
състав кошница (ИЦМК) се изчислява и 
публикува от Националния статистически 
институт. Индексът на цените на малката 
по състав кошница измерва общото относи­
телно изменение на цените на определени